open-index/open-wikipedia-markdown huggingface dataset:
Luis Marín

**Luis Antonio Marín Murillo** (født 10. august 1974 i San José) er en costaricansk tidligere fotballspiller.

Marín spilte i 1992 for første gang i costaricansk førstedivisjon for AD Carmelita. Etter at han gikk over til Liga Deportiva Alajuelense i 1993, spilte han fast i midtforsvaret. Han har vært med å vinne serien i Costa Rica sju ganger, og var med da klubben i 2004 vant CONCACAFs mesterliga.

Fra 23. juni 1993 spilte han også for Costa Ricas , og er spilleren med nest flest kamper for Costa Rica (per 1. mai 2011), med 130 kamper spilt. Han var den mest erfarne i troppen da Costa Rica kvalifiserte seg til VM i fotball i 2001, og han var med igjen i VM i 2006, denne gang som landslagskaptein. Han la opp på landslaget etter den mislykkede kvalifiseringen før VM i 2010.

## Statistikk
### Klubber
* Asociación Deportiva Carmelita (fram til 1993)
* Liga Deportiva Alajuelense (1993–1998)
* USAC FC (1998–1999)
* Club Atlético River Plate (1999)
* Liga Deportiva Alajuelense (2000–2006)
* Maccabi Netanya (2006–2009)
* Liga Deportiva Alajuelense (2009–)
### Kamper
* 130 kamper for  (5 mål)
### Meritter
* CONCACAFs mesterligaseier: 2004 (Liga Deportiva Alajuelense)
* Primera División de Costa Rica, mester: 1996, 1997, 2000, 2001, 2002, 2003 og 2005 (Liga Deportiva Alajuelense)

## Referanser


## Eksterne lenker
* 
* [Profile and statistics on](http://www.one.co.il/c.aspx?target=%2Fsitectr2%2Easp%3FCategoryID%3D1%26TableID%3D1%26TeamID%3D8%26PlayerID%3D30462%26Season%5FID%3D06%2D07%26nocache%3D1(Hebraisk)) One.co.il
* Profil på 4TheGame.com
* Artikkel i  Nacion.com
* Profil på  IFA
* Stats på Soccerway
Nikolaj Jakovlevitsj Marr

**Nikolaj Jakovlevitsj Marr** (født 6. januar 1865 i Kutaisi i Georgia, død 20. desember 1934 i Leningrad) var en historiker og lingvist.

Den tidlige delen av Marrs karriere var dedikert til armenske og kartvelske studier. Den viktigste delen av Marrs vitenskapelige arv er hans utgaver av georgiske, armenske og arabiske manuskripter. Disse manuskriptene skal han ha oppdaget under sine ekspedisjoner til klosteret Aphon i 1898 og deretter til Sinai og Jerusalem i 1902. I tillegg gjennomførte Marr flere banebrytende utgravninger av den middelalderske armenske hovedstaden Ani (1892-1893 og igjen 1904-1917) og det armenske hellenistiske tempelet i Garni (1909-1910). Selv om de iranske språkene aldri spilte en avgjørende rolle i Marrs arbeid, bidro han, direkte eller indirekte, med visse sider av iranske studier. Marrs tidligere arbeider har fremdeles en stor vitenskapelig verdi.

## Referanser
Wang Nan (skøyteløper)

**Wang Nan** (kinesisk: 王楠; pinyin: *Wáng Nán*, født 28. mai 1987 i Jilin, Jilin) er en kinesisk mannlig skøyteløper som representerte hjemlandet i Vinter-OL 2010 i Vancouver.

## Personlige rekorder
Oppdatert pr 1. mai 2011

## Meritter
### Internasjonale mesterskap
Olympiske leker (Vinter) deltatt i ett OL (ved 2 konkurranser)
:* Vancouver 2010 på 2x500m og 1000m.
::* beste resultat 25.-plass på 2x500m i Vancouver 2010

Sprint-VM på skøyter (deltatt en gang)
:* Heerenveen 2011.
::* beste resultat 32.-plass sammenlagt i Heerenveen 2011.

Asiamesterskapet på skøyter, enkeltdistanser for herrer (deltatt i ett mesterskap ved 2 konkurranser)
:* Asiamesterskapet på skøyter, enkeltdistanser 2011 i Harbin på 2x500m og på 1000m.
::* beste resultat 4.-plass på 1000m i Harbin 2011.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil  på SportNavigator.nl (personlige rekorder og info)
*  Profil på Effesport.nl (noen resultater)
*  Profil på NBC Olympics 2010
*  Profil på BBC Sport Olympics 2010
;Bilder
*  Bilder på SpeedSkatingPhotos.info/DesgPhoto.com
Faye Grant

**Faye Grant** (født som Faye Elizabeth Yoe, 16. juli 1957 i Michigan) er en amerikansk skuespillerinne.

Hennes første rolle i en TV-serie var som karakteren Rhonda Blake i TV-serien The Greatest American Hero. Hennes mest kjente rolle var i 1983 da hun spilte  Julie Parrish i science fiction mini-serien V og året etter spilte hun i oppfølgeren V: The Final Battle og V: The Series som gikk på TV i 1984 og 1985. Grants mest kjente filmopptrener inkluderer blant annet The Januar Man, Internal Affairs, Drive Me Crazy og Omen IV: The Awakening. Grant har gjort gjesteopptredener i TV-programmer som The Incredible Hulk, Voyagers!, Hardcastle and McCormick, Time of Your Life, Tales From The Crypt, State of Grace, Tales of the Gold Monkey og senest hadde hun en rolle i 7th Heaven. Grant har vært gift med skuespiller Stephen Collins siden 21. april 1985 og de har datteren Kate, sammen.

## Referanser


## Eksterne lenker
* 
*
Lukaspasjonen (Bach)

**Lukaspasjonen** er et oratorisk pasjonsverk som tidligere ble tilskrevet Johann Sebastian Bach, og derfor er oppført i Bach-Werke-Verzeichnis som BWV 246. I dag er musikkforskerne stort sett enig om at verket for en stor del ikke komponert av Bach selv, og det regnes derfor som apokryft. Det hersker ulike oppfatninger om hvem komponisten kan være; Johann Melchior Molter er en av kandidatene. 

## Historie
Håndskriftsanalyser viser at et manuskript av Lukaspasjonen fra 1730 delvis er skrevet av Bach. Sannsynligvis oppførte Bach verket i Leipzig – eller han hadde til hensikt å gjøre det. Sønnen Carl Philipp Emanuel Bach og eleven Johann Friedrich Agricola kan ha trodd at verket var av Bach og ført det opp på deres verkliste. I 1730 var Johannespasjonen og Matteuspasjonen allerede komponert, og med tanke på Bachs forkjærlighet for komplette sykluser er det rimelig å anta at han komponerte en Lukaspasjon. Kanskje valgte Bach å arrangere en annen komponists Lukaspasjon for fire solostemmer, kor, orkester og generalbass for overholde en knapp tidsfrist til langfredag 1730. Han kan ha planlagt å skrive en egen Lukaspasjon senere, men skrev i stedet den tapte Markuspasjonen for å fullføre pasjonstetralogien.

## Referanser


## Litteratur
* Erich Prieger, *Echt oder unecht? Zur „Lucas-Passion“*, Berlin 1889

## Eksterne lenker
* Struktur og tekst
* [Noter](http://www.cpdl.org/wiki/index.php/St._Luke_Passion,_BWV_246_(Anonymous)) på CPDL.org 
* 
*  på ChoralWiki
Kvaløya Sportsklubb

**Kvaløya Sportsklubb** (stiftet 26. oktober 1992) er en sportsklubb fra Tromsø som driver fotball og håndball

## Tabellen

## Eksterne lenker
*
Lukavka

**Lukavka**, noen ganger omtalt som **Lukavtsjonka** (russisk: Лука́вка eller Лукавчёнка), er en elv Lipetsk oblast i Russland og en av sideelvene til Matyra fra venstre. Den er 30 kilometer lang og har et nedbørfelt på . Lukavka munner ut i Matyra ved landsbyen Jermakovka.

## Referanser
Badstuestræde (København)

**Badstuestræde** er en gate i Københavns indre by. Den starter ved Strøget.

Gaten er nevnt i Roskildebispens jordebok fra 1377 og har navn etter Strandbadstuen som lå nær havnen ved gatens utløp i Kompagnistræde.

## Eksterne lenker
* Selskabet for Københavns historie
Karen Grassle

**Karen Grassle** (født 1942) er en amerikansk skuespiller, kjent for rollen som Caroline Ingalls i TV-serien *[[Huset på prærien]]*.

Grassle ble uteksaminert fra Ventura High School i 1959 og begynte deretter ved Sophie Newcomb College. Etter å ha fullført videregående skole ble hun innskrevet ved University of California i Berkeley. Hun ble uteksaminert fra universitetet med en bachelorgrad i engelsk i 1965. Grassle fikk et stipend til Royal Academy of Dramatic Art i London. Hennes første jobb som skuespiller var i New York City i 1968 da hun for en kortere periode var med i TV-serien *The Gingham Tree*. Grassle har vært gift tre ganger. Hennes første ektemann var Leon Russom som også var skuespiller. I 1982 giftet hun seg for andre gang med eiendomsutvikleren J. Allen Radford, og de adopterte datteren Lily. I 1991 giftet Grassle seg med sin tredje ektemann, psykiateren Scott T. Sutherland.

## Referanser


## Eksterne lenker
* 
*
Vokskabinett

Et **vokskabinett** er et museum der man kan se statuer av mennesker, gjerne berømtheter, støpt i voks. Statuene er ofte lagd med levende modeller, og er laget slik at de gir inntrykk av å være mest mulig like levende mennesker. Et velkjent vokskabinett er Madame Tussauds i London. Et annet var det tidligere Svenska Panoptikon, men Wax World, Ooty i India er fremdeles i drift.

## Eksterne lenker
*
Alimi Ballard

**Alimi Ballard** (født 17. oktober 1977) er en amerikansk skuespiller. Han er kanskje mest kjent for sin rolle som FBI-agent David Sinclair på CBS-drama-TV-serien *[[Numb3rs]]*. Ballard har vært gjesteskuespiller både for kortere og lengre perioder i en lang rekke amerikanske TV-serier, for eksempel ''NCIS'', *Dark Angel* og *Fast Five*.

## Eksterne lenker
*
Lyshornet

**Lyshornet** (også skrevet *Lysehornet*) er et fjell i Bjørnafjorden. Toppen ligger sørøst for Fanafjellet i Bergen, og har en høyde på 405 meter over havet.

Lysehornet og Vesle Lysehornet er populære turmål i Os og kan nås via stier fra ulike retninger. Først og fremst fra Lyse kloster enten rett opp på ca 1 time eller en noe lengre vei på 1,5-2 timer via Munkestien i Rennedalen, men og fra Fanafjell, Bahus, Røykenes og Sagstad. I Rennedalen ligger klebersteinbruddet som munkene hentet stein til klosteret fra og trappetrinnene som munkene bygget.

## Referanser
Lukket ordklasse

**Lukket ordklasse** er en ordklasse der det er mulig å telle antall tilhørende ord, i motsetning til åpne ordklasser, hvor dette ikke er mulig. Lukkede ordklasser har framfor alt en grammatisk funksjon i språket.

Flere av de lukkede ordklassene inneholder bare ubøyelige ord. Morfologisk sett er det umulig å skille ordklassene preposisjoner og konjunksjoner fra hverandre, da ingen av dem har morfologi i det hele og store. Forskjellen er syntaktisk, det vil si at man kan identifisere disse ut fra hvor i setningen disse ordene kan opptre, og ut fra hvilken funksjon de har. Andre lukkede ordklasser har morfologiske særtrekk, som f.eks. pronomen. I norsk blir de fleste pronomen bøyd etter kasus, noe ingen andre ordklasser blir. Enkelte pronomen har ingen bøying (f.eks. *det*, og *hverandre*), men blir likevel regnet som pronomen av syntaktiske grunner.

De lukkede ordklassene blir dermed delt inn etter hvilken funksjon de har i setningen.

## Lukkede ordklasser
*Konjunksjoner (eksempler: *og*, *eller*)
*Subjunksjon (eksempler: *men*, *som*, *at*)
*Preposisjoner (eksempler: *på*, *under*, *i*)
*Pronomen (eksempler: *hun*, *han*, *de*)
*Determinativer (eksempler: *en*, *den*, *de*)
Liste over øyer i Italia

Dette er en **liste over [[øy]]er i [[Italia]]**.

## Øyer i middelhavet
*De eoliske øyer
**Alicudi
**Filicudi
**Lipari
**Panarea
**Salina
**Stromboli
**Vulcano
*De egadiske øyer
**Favignana
**Levanzo
**Marettimo
*Asinara
*Barbana
*Bergeggi
*Ferdinandea (undersjøisk vulkansk øy)
*Cheradi øyene
**San Pietro
**San Paolo
*De flegreiske øyene
**Capri
**Ischia
**Nisida
**Vivara
**Procida
*Gallinara
*Maddalenaøyene
**Budelli
**Caprera
**La Maddalena
**Santa Maria
**Santo Stefano
**Spargi
**Razzoli
*Molara
*De pelagiske øyer
**Lampedusa
**Lampione
**Linosa
*Pantelleria
*Palmaria
*De pontinske øyer
** Gavi
** Palmarola
** Ponza
** Santo Stefano
** Ventotene
** Zannone
*Sant'Antioco
*San Pietro
*Sardinia
*Sicilia
*Tavolara
*Tinetto
*Tino
*Sant'Andrea
*De toskanske øyene
**Capraia
**Elba
**Giannutri
**Giglio
**Gorgona
**Montecristo
**Pianosa
*Tremiti
** Caprara
** San Domino
** San Nicola
** Cretaccio
** Pianosa
*Ustica
*Venezialagunen
**Burano
**Giudecca
**Lido
**Pellestrina
**Murano
**Isola di San Michele
**Torcello

## Øyer i innsjøer
* Lago di Bolsena
** Isola Bisentina
** Isola Martana
* Comosjøen
** Isola Comacina
* Gardasjøen
** Isola del Garda
** Isola di San Biagio
** Isola dell'Olivo
** Isola del Sogno
** Isola del Trimelone
* Lago d'Iseo
** Montisola
* Maggioresjøen
** Isole Borromee
***Isola Bella
***Isola Madre
***Scoglio della Malghera
***Isola dei Pescatori (eller Isola Superiore)
***Isolino di San Giovanni
**Castelli di Cannero
**Isolino Partegora
* Lago d'Orta
** Isola San Giulio
* Lago Trasimeno
** Isola Polvese
** Isola Maggiore
** Isola Minore

## Øyer i elver
*Tiber
**Isola Tiberina

## Se også
* Italia insulare
* Liste over øyer i Middelhavet
* Lister over øyer
Dronning Margrethes gobeliner

**Dronning Margrethes gobeliner** eller **17 gobeliner til Danmarks dronning** er 17 vevde gobeliner utført av kunstneren Bjørn Nørgaard med motiver fra Danmarks historie. Gobelinerne er hengt opp i riddersalen på Christiansborg og var Dansk Industris gave til dronning Margrethe i anledning av dronningens 50-års fødselsdag i 1990.

Gobelinene er vevd hos det franske gobelinveveri *Manufactures nationales des Gobelines et de Beauvais* i Frankrike i perioden 1990–99 på bakgrunn av Bjørn Nørgaards omfattende skisser og kartonger i naturlig størrelse.

De 17 gobelinene er tilpasset veggenes størrelse i riddersalen. De skildrer Danmarkshistorien med verdenshistoriske blikk gjennom 1000 år fra vikingtiden til nåtiden. Gobelinene dekker i alt ca. 300m² og vevearbeidet anslås til å utgjøre i alt ca. 300 arbeidsår (1 gobelinvever kan veve ca. 1m² på et år).

Kunstmuseet Køge Skitsesamling kjøpte i ettertid Nørgaards omfattende skissetegninger og de store kartongene i naturlig størrelse og materialet kan ses i variert omfang på skiftende utstillinger i museet.

## Eksterne lenker
* ''Gobeliner til Danmarks Dronning'' – interaktiv side fra Bjørn Nørgaards offisielle webside
Alicudi

**Alicudi** er den vestligste av De eoliske øyer. Den ligger om lag 40 km vest for Lipari og har et areal på 5,2 km². Den er omtrent sirkelformet. 

## Historie
Øyen ble dannet av den utdødde vulkanen *Montagnola* for cirka 150&nbsp;000 år siden. En mener at det siste utbruddet til vulkanen fant sted for omtrent 28&nbsp;000 år siden. 

Øya ble bebodd for så lenge siden som 1600-tallet f.Kr. og en del arkeologiske funn fra denne perioden er funnet. En kan framdeles finne deler av romersk keramikk fra seinere hundreår på østkysten av øyen. 

Det moderne navnet Alicudi er en forvrenging av det greske navnet *Ericusa* (Ericaøyen), som kommer fra planten kalt Erica, mer kjent som lyng, som fremdeles vokser på øya. I mange hundreår herjet sjørøverne på Alicudi og innbyggerne måtte søke tilflukt i små hus på høytliggende terrasser. Dette gjorde også at enkelt jordbruk og dyrking av fersken dannet grunnlaget for økonomien på øya. 

## Demografi
I dag har øyen rundt 120 innbyggere og de fleste livnærer seg på fiske eller småjordbruk. Det er bare en restaurant på øyen og menyen er veldig avhengig av hvilke fisker de lokale innbyggerne har fanget eller hvilke matvarer hydrofoilen tar med seg. 

## Litteratur
* Ezio Giunta (2005) «Alicudi» – Estateolie 2005 – The Essential Guide.

## Eksterne lenker
* alicudi.it 
* Turistinformasjon
* Topografisk kart over øya
* alicudi.info
Luke Howard

**Luke Howard** (født 28. november 1772, død 21. mars 1864) var en britisk meteorolog med interesse innen flere vitenskapelige felt. Hans største bidrag til vitenskapen er skyklassifiseringssystemet som han la fram for Askesian Society i 1802.

Howard har blitt omtalt som «meteorologiens far» på grunn av sine omfattende værobservasjoner i Londonområdet fra 1801 til 1841, samt artiklene hans som endret meteorologien som vitenskap. Da han nærmet seg tretti, skrev han *Essay on the Modification of Clouds*, som ble utgitt i 1803. Her ble tre hovedgrupper skyer navngitt, cumulus, stratus og cirrus, i tillegg til undergrupper som cirrostratus og stratocumulus. Han understreket betydningen skyer hadde for meteorologien:

Howard var imidlertid ikke den første til å klassifisere skyer. Jean-Baptiste de Lamarck (1744–1829) hadde tidligere lagt fram en liste som skildret skyer på fransk, men Howards system ble raskt mere populært, da han hadde brukt det mere universelle latin, og hadde tatt i betraktning at skyene stadig endret seg. Ved å bruke en lignende metode som Linné brukte innen  biologi, fant Howard en elegant løsning på problemet ved å navngi overgangsformer i naturen.

I tillegg til det grunnleggende arbeidet med skyer, medvirket Howard til mange artikler innen andre meteorologiske emner, men ikke med like stor suksess. Han var en pioner innen byklima, og gav i 1818 til 1820 ut *The Climate of London*, som inneholdt daglige observasjoner av vindretning, lufttrykk, maksimumstemperatur og nedbør. Han forkastet også James Huttons teori om regn, uten selv å komme opp med en alternativ forklaring.

Howards skyklassifisering hadde ikke bare stor innvirkning innen vitenskap, men også innen kunst. Howard skrev til Goethe, som svarte med en rekke dikt. Howard bidro også med inspirasjon til Percy Bysshe Shelleys dikt «The Cloud», og han hjalp også John Constable med hans malerier og studier av himmelen. John Ruskin brukte Howards skyklassifiseringssystem i sin kritikk av landskapsmalerier i *Modern Painters*.

Howard var opprinnelig farmasøyt av yrke, og han ble valgt inn i Royal Society i 1821. Howard døde i Tottenham, London i 1864. Han og hans kone Mariabella Eliott (1776–1852) hadde flere barn sammen, deriblant kjemikeren og botanisten John Eliot Howard.

## Referanser


## Kilder
* Hamblyn, Richard, *The Invention of Clouds*, London, Picador, 2001.
* Thornes, John.E., *John Constable's Skies*, The University of Birmingham Press, 1999, ISBN 1-902459-02-4.

## Eksterne lenker
* Luke Howards biografi 
*  Mer om Luke Howard
* Claus Bernet: Luke Howard, in: BBKL, 28, 2007, 827-832: http://www.bautz.de/bbkl/h/howard_lu.shtml
Veterans Day

**Veterans Day** (**Veterandagen**) er en offentlig merkedag i USA som gir anerkjennelse til militære veteraner. Merkedagen er lagt til 11. november, årsdagen for våpenhvilen som betydde slutten på første verdenskrig 11. november 1918 klokken 11.

Veterandagen skal hedre deltagere i første og andre verdenskrig, så vel som dem som har tjenestegjort i FNs fredsbevarende styrker og andre internasjonale operasjoner.

Veterandagen er en føderal offentlig fridag, som betyr at føderalt ansatte har fri, og at de fleste delstater også har gitt sine ansatte fri denne dagen.

USA har i tillegg en egen minnedag for falne, *Memorial Day*, som faller på første mandag i mai. De forente nasjoner har innstiftet en egen minnedag for deltagere i fredsbevarende styrker og erklært 29. mai til internasjonal dag for fredsbevarende personell.
Barbara Bel Geddes

**Barbara Bel Geddes** (født 31. oktober 1922 i New York City, død 8. august 2005) var en amerikansk skuespiller, artist og forfatter av to barnebøker. 

Hun er best kjent for sin rolle i TV-drama-serien *[[Dallas]]* der hun spilte rollen som matriark Eleanor Ewing. Bel Geddes spilte også i den opprinnelige Broadway-produksjonen av *Cat On A Hot Tin Roof* i rollen som Maggie og hun opptrådte også i Alfred Hitchcocks film *[[Vertigo (film)|Vertigo]]* fra 1958. Bel Geddes ble tildelt flere utmerkelser og nominasjoner for sine prestasjoner som skuespiller. Bel Geddes var forfatter av to barnebøker og skaperen av en rekke nye gratulasjonskort. Hun var gift to ganger, mor til de to døtrene Susan og Betsy, og døde av lungekreft, den 8. august 2005, i en alder av 83 år. 

I 1993 ble Bel Geddes valgt inn i American Theatre Hall of Fame som ligger i Gershwin Theatre i New York City. I mars 1983 gjennomgikk Bel Geddes en firedobbel by-pass hjertekirurgi. Bel Geddes gav opp skuespill i 1990 og hun bosatte seg i sitt hjem i Northeast Harbor, Maine, der hun fortsatte å jobbe som kunstner. I 1946, ble Bel Geddes tildelt utmerkelsene Clarence Derwent Award, og Donaldson Award for «Outstanding Achievement in the Theatre» for sin opptreden i Deep Are The Roots. I 1952 mottok hun «Woman of the Year»-prisen fra Harvard University's Hasty Pudding Theatricals, USAs eldste teaterselskap.

## Referanser


## Eksterne lenker
* 
*
Cameron Bancroft

**Cameron Bancroft** (født 1967) noen ganger kreditert under navnet Cam Bancroft er en amerikansk skuespiller.

Bancroft er kanskje mest kjent for hans rolle som Joe Bradley på TV-serien Beverly Hills, 90210. Bancroft har også hatt en rekke gjesteopptredener både over kortere og lengre perioder i flere forskjellige TV-serier. I 2005 spilte Bancroft karakteren Charles Ingalls i TV-miniserien Huset på prærien. Bancroft begynte å studere skuespill ved California Institute of the Arts på slutten av 1980-tallet. Bancroft har et alumnus fra Handsworth Secondary School.

## Eksterne lenker
*
Mennesker i solen (film)

***Mennesker i solen*** er en norsk katastrofefilm fra , regissert av Per-Olav Sørensen. Filmen er basert på Jonas Gardells skuespill *Mennesker i solen*. Vi følger fire selvopptatte mennesker på en campingplass på Sankthansaften, men i sin egen selvopptatthet og navlebeskuelse oppdager de ikke at jorden er i ferd med å gå under.

Filmen hadde et samlet besøkstall på norske kinoer på .

## Skuespillere
* Kjersti Holmen som Siv
* Ingar Helge Gimle som Svein
* Ane Dahl Torp som Ingrid
* Jon Øigarden som Stig
* Ghita Nørby som Fru Sørensen
* Oscar Lunde som Simon
* Ingvar Grimberg som en resepsjonist
* Hjördis Kjällman som en gammel kone
* Inge Linder som en gammel ektemann

## Referanser


## Eksterne lenker
* 
*
Filicudi

**Filicudi** er en av de åtte eoliske øyer og ligger omtrent 40 km nordøst for øyen Sicilia.  Den har et areal på 9,5 km². Det er flere små landsbyer på øya, som Pecorini Mare og Valdichiesa. Det blir produsert vin, olivenolje, korn og grønnsaker på Filicudi. I 1997 ble 7 km² av øya gjort om til et naturreservat. 

Det høyeste punktet på øyen er Monte Fossa Felci (774 moh). Andre høyder er Monte Montagnola (349 moh) og Monte Terrione (278 moh).  Ved Capo Graziano ligger ruinene av en landsby fra bronsealderen fra 700-tallet f.Kr. Utenfor kysten står en vulkansk søyle kalt La Canna 74 meter opp av sjøen.

## Historie
Det moderne navnet Filicudi er en forvrenging av det antikke greske navnet på øyen, som var *Phoenicusa* (Fønikerøyen). Sammen med resten av De eoliske øyene har vært bosatt siden steinalderen, rundt 3000 år f.Kr. Øyen ble bosett av nye folkegrupper i bronsealderen. Øyen stod folketom i mange hundreår fram til grekerne flyttet hit. Romere og østromere har også satt sine spor på øyen. 

## Eksterne lenker
* 
* Turistinformasjon 
* Informasjon om øyen
* Kart over øyen
Willie Gallacher

**Willie Gallacher** (født 25. desember 1881 i Paisley, Renfrewshire i Skottland, død 12. august 1965) var en britisk aktivist og kommunist. 

Gallavher tjente i to perioder i det britiske House of Commons og var representant for Communist Party of Great Britain. Han var en fremtredende britisk kommunist og redaktør for den kommunistiske avisen *Daily Worker* fra 1949 til 1959. Gallacher var motstander av at Storbritannia skulle involvere seg i den første verdenskrig. Han var president for den Clyde Workers' Committee, en organisasjon som hadde blitt dannet for å organisere arbeidere fra Clydeside og få dem til å forlate det arbeidet de hadde blitt ansatt til.

Etter den første verdenskrig ble Gallacher involvert i kampen for å bedre arbeidstakernes vilkår og goder. Det var allment forventet at når krigen var avsluttet ville det bli fulgt av omfattende arbeidsledighet på grunn det store antallet demobiliserte soldater og sjømenn som skulle inn i arbeidsstyrken. I 1925 var Gallacher en av tolv medlemmer av det britiske kommunistpartiet som ble dømt til oppfordring til oppvigleri blant arbeidere og en av de fem tiltalte som ble dømt til tolv måneders fengsel på grunn av dette.

Gallacher døde 12. august 1965 da han var 83 år gammel.

## Referanser


## Eksterne lenker
*
Linda Gray

**Linda Gray** (født 12. september 1940) er en amerikansk skuespillerinne og modell.

Gray er mest kjent for sin rolle som «Sue Ellen Ewing» i TV-prime-time såpeoperaen *[[Dallas (TV-serie)|Dallas]]*. Før hun begynte med skuespill, arbeidet Gray som modell i 1960. Gray begynte sin profesjonelle skuespillerkarriere på 1970-tallet med gjesteroller i forskjellige TV-serier. I 1978 spilte Gray rollen som Sue Ellen Ewing i CBS-serien *Dallas*. Gray ble i 1981 nominert til en Emmy Award for sitt arbeid med TV-serien *Dallas*. Gray turnerte i Storbritannia med en teater-versjon av *Tid for ømhet*. Gray hadde gjesteroller i flere forskjellige TV-serier, deriblant *[[Melrose Place]]*, *[[Models Inc.]]* og *[[Beverly Hills, 90210]]*.

Gray var gift med Ed Thrasher i 21 år. Ekteskapet resulterte i to barn: Jeff Thrasher og Kehly Sloane, som spilte Grays sekretær i enkelte episoder av *Dallas* i 1988. Gray har også to barnebarn, Ryder og Jack Sloane. Hennes yngre søster Betty døde i 1989 av brystkreft.

## Referanser


## Eksterne lenker
*
Oss (film)

***Oss*** er en norsk post-apokalyptisk dramafilm fra , regissert av Laila Mikkelsen. Filmen er basert på Knut Faldbakkens historie. Filmen handler om en ettervirkningene av en økonomisk katastrofe som følge av at fattige land stanser sin eksport av råvarer. I Norge og den vestlige verden fører det til arbeidsløshet, matvaremangel og demonstrasjoner. Flere søker ut til landsbygda. Blant disse er Thomas og Vera som får leie en gård i en avsidesliggende dal. Livet der blir ikke enkelt og militære styrker beslaglegger avlingene.

## Eksterne lenker
* 
*
Kerkrade

**Kerkrade** (Kerkraads (dialekt): *Kirchroa*) er et tettsted og en kommune sør i den nederlandske Limburg-provinsen. 

## Referanser


## Eksterne lenker
*
Björn Ahlgrensson

**Björn Ahlgrensson** (født 5. august 1872 i Stockholm, død 11. oktober 1918 i Arvika) var en svensk kunstmaler.

Ahlgrensson studerte dekorasjonsmaleri under Carl Grabow og studerte senere ved Konstnärsförbundets skola 1891–1893. Han ble tildelt Kommerskollegiums stipend i 1893, et stipend han brukte til en studiereise til Paris. Han flyttet til Arvika og tilhørte i en årrekke Rackengruppen. Han døde i spanskesyken på Arvika sanatorium. 

Som kunstner er han representert i Nationalmuseum med maleriene *Vårvinter*, *Skogsinteriör* og *Vårsmältning* samt på Göteborgs konstmuseum med *Skymningsglöden*. Blant andre offentlige arbeider kan nevnes altertavlen i Trefaldighetskyrkan i Arvika.

## Galleri

Fil:Björn Ahlgrensson-portrait of Maja Fjaestad.jpg|*Portrett av [[Maja Fjaestad]]*, (1914)
Fil:Björn Ahlgrensson-Alkhöjden.jpg|*Alkhöjden*


## Referanser
I Get Around

**«I Get Around»** er en sang med The Beach Boys, skrevet av Brian Wilson og Mike Love. Sangen ble gitt ut som singel i mai 1964, og er første sporet på bandets album *[[All Summer Long]]*. Sangen starter «bakvendt» med refrenget først, så etterfulgt av to korte vers.  

Singelen kom på 1.-plass på Billboard Hot 100, og var The Beach Boys' første singel på toppen av listen i USA. I Storbritannia kom den på 7.-plass på UK Singles Chart, noe som gjorde den til bandets første topp 10-singel der. A- og B-siden «Don't Worry Baby» kom på 24.-plass på Billboard Hot 100.

## Bakgrunn
Brian Wilson var opprinnelig kreditert som eneste låtskriver, men etter en rettssak i 1992 der Love hevdet at han skrev linjen «round, round, get around», ble han tilkjent låtskriverkreditering. 

Innspillingen av instrumentsporet ble gjort i Western Studios i Hollywood 2. april 1964, med hjelp av studiomusikere hovedsakelig fra The Wrecking Crew. Under innspillingen ble bandets anstrengte forhold til manageren Murry Wilson ytterligere forverret, og Brian Wilson ga sin far sparken som bandets manager. Vokalsporene ble spilt inn 10. april 1964 i Western Studios, med Mike Love som hovedvokalist på versene og Brian Wilson på refrengene. Resten av bandet bidrar med harmonivokal.

«I Get Around» ble raskt en av bandets mest populære sanger, og er blitt spilt på nærmest samtlige av bandets konserter etter utgivelsen. Konsertversjoner av sangen finnes på *[[Beach Boys Concert]]* fra 1964 og på *[[Good Timin': Live at Knebworth England 1980]]*.

Sangen er også med på en rekke av bandets samlealbum som blant andre *[[Endless Summer]]*, *[[The Greatest Hits – Volume 1: 20 Good Vibrations]]*, *[[Classics Selected by Brian Wilson]]*, *[[Sounds of Summer: The Very Best of The Beach Boys]]* samt på *[[Good Vibrations: Thirty Years of The Beach Boys]]* hvor det finnes en versjon med kun instrumentsporet i tillegg til originalversjonen. 

Originalinnspillingen av «I Get Around» ble også gitt ut på albumet *[[Still Cruisin']]* i 1989. På albumet *[[Stars and Stripes Vol. 1]]* fra 1996 finnes det en nyinnspilt country-versjon av sangen. 

## Personell
*Brian Wilson – bass, orgel, hovedvokal
*Carl Wilson – gitar, keyboard,harmonivokal
*Mike Love – hovedvokal, harmonivokal
*Al Jardine – gitar, harmonivokal
*Dennis Wilson – trommer, harmonivokal
**Andre medvirkende**
:*Medlemmer av The Wrecking Crew og andre studiomusikere (ukreditert)

## Eksterne lenker
*
Rackengruppen

**Rackengruppen** (også kjent som *Rackstadgruppen* eller *Rackstadkolonin*) var en kunstnergruppe med tilknytning til innsjøen Racken nord for Arvika i Värmland.

En av de toneangivende kunstnerne var Gustaf Fjæstad, som i 1898 hadde blitt invitert til Arvika av skulptøren Christian Eriksson. Gustaf Fjæstad og hans kone Maja Hallén søkte bolig. I Stockholm møtte de Christian Eriksson. Han og hans franske kone Jeanne de Tramcourt hadde nettopp flyttet fra Arvika og boligen *Oppstuhage*, som det nygifte paret Fjæstad begynte å leie. I 1901 bygde de sitt eget hus, *Kampudden*, ved innsjøen Rackens søndre side. Senere møtte Fjæstad kunstneren Björn Ahlgrensson med kona Elsa, soom flyttet til Racken. Deretter kom Elsas bror, kunstneren Fritz Lindström med kone og barn. Gustaf Fjæstads søstre, Amelie og Anna, begge veversker, flyttet dit og etablerte sitt eget atelier. Den tekstilutdannede Maja Fjæstad startet vevekurs. Noen av Gustaf Fjæstads naturmotiver ble forvandlet til gobeliner.

I 1993 ble Rackstadmuseet innviet i Arvika, med verk av kunsterne fra gruppen.

## Kunstnerne
*Christian Eriksson, 1858-1935, skulptur, kunsthåndverk
*Gustaf Fjæstad, 1868-1948, maleri, grafikk
*Maja Fjæstad, 1873-1961, tekstil, tresnitt
*Björn Ahlgrensson, 1872-1918, maleri
*Fritz Lindström, 1874-1962, maleri
*Bror Lindh, 1877-1941, maleri
*Alfred Ekstam, 1878-1935, maleri
*Ture Ander, 1881-1958, maleri
*Lars Zetterquist, 1860-1946, fiolinist, professor ved Musikaliska Akademin, senere lærer ved Folkliga musikskolan, Ingesund

## Eksterne lenker
* Rackstadmuseet
Salina

**Salina** er den nest største av De eoliske øyer etter Lipari i Tyrrenhavet utenfor nordkysten av Sicilia i Italia. Den største byen på øyen har samme navn. Den har et areal på 27 km². Øyen er dannet av seks vulkaner som nå er inaktive. De to yngste og høyeste er kalt Fossa delle Felci (962 m) og Monte dei Porri (860 m). I den greske perioden ble øyen kalt Dídyme (Δίδυμη), et gresk navn som viser til de to fjelltoppene som «tvillinger». Det moderne navnet kommer fra produksjon av havsalt, som foregikk på sørenden av øya. 

Salina er den frodigste av De eoliske øyene  og druer fra Salina blir brukt til å lage Malvasiavin. Den lokale varianten heter *Malvasia delle Lipari*. Øyen eksporterer også kapers til utlandet. 

Det er tre landsbyer på Salina: Santa Marina, Malfa og Leni. Øya har vært bosett helt tilbake til bronsealderen og har vært utbygd og fraflyttet mange ganger gjennom tusenårene. I 1544, da Spania erklærte krig mot Frankrike, ba den franske kongen Frans I, den osmanske sultanen Suleiman om hjelp. Sistnevnte sendte en flåte ledet av Khair ad Din (også kjent som Barbarossa) som slo spanjolene ved Salina og klarte å ta Napoli fra dem. I løpet av disse kampene ble De eoliske øyene avfolket. Seinere emigranter kom fra Italia, Sicilia og Spania. Område på øya, inkludert de to fjelltoppene, ble en del av et naturreservat i 1981. I dag er det ca. 2&nbsp;300 innbyggere på Salina. 

Michael Radford sin Oscarvinnende film  *[[Postmannen]]* fra 1994 ble delvis filmet på Salina. 

## Eksterne lenker
* Turisme på De eoliske øyene

## Kilder
* Ezio Giunta, dir. (2005) «Panarea» – Estateolie 2005*The Essential Guide (English version of Tourist Guidebook), s. 66-79.
Antoine Dodson

**Kevin Antoine Dodson** (født 27. juni 1986 i Chicago i USA) er en tidligere innbygger i Huntsville i Alabama som etter et fjernsynsintervju i 2010 ble verdenskjent gjennom internett. Dodson ble intervjuet etter at en mann hadde tatt seg inn i leiligheten til familien hans og forsøkt å voldta søsteren Kelly Dodson. Intervjuet ble redigert av The Gregory Brothers og gjort om til sangen «Bed Intruder Song» ved hjelp av Auto-Tune. Sangen ble en salgssuksess på iTunes med over 250&nbsp;000 solgte kopier, og kom inn på 89.-plass på hitlista Billboard Hot 100. Flere artister har senere laget coverversjoner av låten.

## Eksterne lenker
* 
* 
* Antoine Dodsons hjemmeside
* Det originale intervjuet med Antoine Dodson hos YouTube
* «Bed Intruder Song» hos YouTube
* Antoine Dodson hos Internet Movie Database
Grupo Bimbo

**Grupo Bimbo** (BMV: BIMBOA) er et meksikansk selskap som er verdens største bakeri. Det produserer over 7000 produkter under rundt 150 forskjellige merkenavn i Amerika, Europa og Kina. Selskapet ble etablert i 1945 og har hovedkontor i Mexico by. Det har over 100&nbsp;000 ansatte i til sammen 17 land.

## Eksterne lenker
*
Fristaten Braunschweig

**Fristaten Braunschweig** (tysk: *Freistaat Braunschweig*) var en tysk delstat i Weimarrepublikken (1918–1933).  Fristaten oppstod i kjølvannet av novemberrevolusjonen, og var etterfølgeren til hertugdømmet Braunschweig. Den opphørte de facto å eksistere i 1933 under nasjonalsosialismens maktovertagelse, men eksisterte formelt til slutten av andre verdenskrig i 1945.

Det meste av Fristaten Braunschweig var lokalisert innenfor den prøyssiske provinsen Hannover og grenset mot denne i nesten alle retninger. Enkelte deler befant seg også innenfor provinsen Sachsen.

I 1945 ble det meste av Fristaten Braunschweig innlemmet i Niedersachsen. Enkelte østlige deler ble slått sammen med  Fristaten Anhalt, provinsen Sachsen, og byen Allstedt til den nye og utvidede provinsen Sachsen (fra 1947 Sachsen-Anhalt). 

Deler av det geografiske området til den tidligere statsdannelsen innenfor Niedersachsen, eksisterte frem til 1974 under navnet Landkreis Braunschweig.

I 1933 hadde Fristaten Braunschweig et areal på 3&nbsp;690 km² og en befolkning på 512&nbsp;989 innbyggere. 
## Referanser
Den aztekiske trippelalliansen

**Den aztekiske trippelalliansen**, også kjent som **Det aztekiske riket**, begynte som en allianse mellom de tre nahuiske bystatene (*altepeme*) Tenochtitlan, Texcoco og Tlacopan 13. mars 1428 i og rundt Mexicodalen. Alliansen blei danna av den seirende parten etter en borgerkrig mot den dominerende bystaten Azcapotzalco. Tenochtitlan tok raskt rollen som den dominerende av de tre allierte bystatene. Etter dannelsen underla Trippelalliansen seg en rekke nye landområder, og hadde på det meste kontroll over det meste av det som i dag er det sentrale Mexico, samt enkelte fjerntliggende områder. Trippelalliansen blei nedkjempa 13. august 1521 av spanske erobrere under ledelse av Hernán Cortés.
Tlacopan

**Tlacopan**, også kjent som **Tacuba**, var en tepanekisk bystat (*altepetl*) ved den vestlige bredden av Texcocosjøen i Mexico. Den ble grunnlagt av Tlacomatzin på 1200-tallet. 

Til å begynne med var Tlacopan del av tepanekernes rike, skjønt som vasallstat under den nært tilleggede Azcapotzalco. Dette endret seg da kongen av  Azcapotzalco døde; da ble i 1428 Den aztekiske trippelalliansen inngått sammen med Tenochtitlan og Texcoco. Byen vokste imisdlertid aldri til noen betydelig by, til tross for sin troskap til alliansens mektigere parter. 

Alliansen varte fram til 1521, da den ble nedkjempet av de spanske conquistadorene anført av Hernán Cortés. Da ble byen Tlacopan ødelagt. 

Tlacopans territorium er i dag en del av Mexico by.

Navnet Tlacopan er nahuatl og betyr «Blomsterplante på flat bakke».
Gustaf Fjæstad

**Gustaf Adolf Christensen Fjæstad** (født 22. desember 1868 i Jakobs församling, Stockholm, død 17. juli 1948 i Arvika) var en svensk kunstner (maler, grafiker, kunsthåndverker) og idrettsmann. Han var gift med tekstilkunstneren Maja Fjæstad.

## Kunstneren
Fjæstad studerte kunst ved Konstakademien og for Bruno Liljefors og Carl Larsson. Han kalles for *Rimfrostens mester* og grunnla den såkalte Rackengruppen ved innsjøen Racken ved Arvika i Värmland, som kusntnere som Björn Ahlgrensson, Bror Lindh og Fritz Lindström tilhørte. Som kunstner betraktes han av mange som blant de fremste svenske malerne. Hans vinterlandskap er kjente, og han er representert på mange svenske museer, for eksempel Nationalmuseum og Thielska galleriet i Stockholm, og Rackstadmuseet i Arvika. Hans verk selges ofte på de store auksjonshusene. Fjæstad var medlem i foreningen Konstnärsförbundet.

## Idrettsmannen
Som idrettsmann tilhørte han den svenske eliten i hurtigløp på skøyter og sykling, og i 1891 noterte han verdens beste tid på distansen en engelsk mil (2.51,2) under løp i Hamar i Norge. På sykkel vant han i 1892 både det første sykkelrittet i Sverige som var åpent for alle ("Mästerskapsridt för Sverige", 10 km) samt den første utgaven av rittet Mälaren runt. 

Han ble senere en stor mesen for svensk skøytesport, blant annet ved å donere kunstverk.

## Referanser


## Eksterne lenker
* 
* 
* Idrottsmannen Gustaf Fjaestad
* Agneta Fjaestad, Gustafs datter, forteller om barndomsminner i Sveriges Radio Värmland
*
Surf’s Up (sang)

**«Surf's Up»** er en sang med The Beach Boys, skrevet av Brian Wilson og Van Dyke Parks i 1966. Sangen ble opprinnelig skrevet for det uutgitte albumet *[[Smile (The Beach Boys-album)|SMiLE]]*, men ble da ikke ferdigstilt for utgivelse. Versjonen som ble utgitt som singel i november 1971 består av originalinnspillinger fra 1966 og 1967 med overdubbing og nyinnspilte segmenter fra 1971. Sporet er det tiende og siste på albumet *[[Surf's Up (album)|Surf's Up]]*. Sangen er også med på Brian Wilsons album *[[Smile (Brian Wilson-album)|SMiLE]]* fra 2004.  

## Bakgrunn
Da SMiLE-prosjektet ble skrinlagt av Brian Wilson på begynnelsen av 1967, var «Surf's Up» en av de sangene som ikke var blitt ferdig innspilt. Instrumentsporet ble spilt inn i november 1966, men vokalsporet, utfyllende instrumenspor og avslutningen manglet. Denne versjonen ble aldri ferdigstilt. 

Brian Wilson hadde gitt beskjed om at han ikke ønsket å være med på noen nyinnspilling av sangen, hverken som sanger eller produsent, men i 1971 satte Carl Wilson i gang med restaureringen av sangen, og overdubbet sin vokal over det originale lydsporet. Sangens andre seksjon består av Brian Wilsons originale vokal og pianospill med nyinnspilte harmonivokal og instrumentspor lagt til. 

Da avslutningen skulle spilles inn, kom Brian Wilson i studio og la til et nytt arrangement basert på en annen *SMiLE*-sang, «Child Is the Father of the Man». Han hadde også skrevet en ny hovedvokal-linje, som ble sunget av Al Jardine. De nye instrumentalsporene ble i all hovedsak spilt av Carl Wilson, som også tok hovedansvaret med produseringen.

Sangens tittel er ironisk ment, da musikkstilen er ganske annerledes enn den lette popmusikken som omhandlet surfing og biler bandet var blitt kjent for på begynnelsen av 1960-tallet. 

## Brian Wilsons versjon fra 2004

Versjonen på albumet *[[Smile (Brian Wilson-album)|SMiLE]]* fra 2004 er tilnærmet identisk med versjonen fra 1971. Hovedvokalen er ved Brian Wilson, men han synger ikke de høyeste notene da hans stemme ikke lenger klarer disse. Dette ble løst ved at harmonivokalene sømløst blandes med hovedvokalen, og de yngre medlemmene av Wilsons band «overtar» de notene han har vanskelig for å nå. Flere av sangene på *SMiLE* er bygget opp slik, noe som igjen skaper en naturlig versjon av Wilsons ofte benyttede dobbeltinnspilling av vokalsporene. 

### Personell
*Brian Wilson – vokal, keyboard
*Scott Bennett – vokal, keyboard, xylofon
*Nick Walusko – vokals, gitar 
*Darian Sahanaja – vokal, keyboard
*Bob Lizik – bass 
*Jim Hines – trommer
*Nelson Bragg – vokal, perkusjon 
*Jeff Foskett – vokal, perkusjon
*Probyn Gregory – trompet, valthorn
*Paul Mertons – fløyte, munnspill
*Taylor Mills – vokal
*Stockholm Strings 'N' Horns
Opuntia

mange; se teksten

***Opuntia*** er en slekt i kaktusfamilien. Den omfatter over 300 arter, som er spredt utover nesten hele det amerikanske kontinentet. Den mest kjente arten er fikenkaktusen, hvis frukter er spiselige.

## Eksterne lenker
*
Chayote

**Chayote** (*Sechium edule*) er en plante i gresskarfamilien. Planta stammer opprinnelig fra Mesoamerika, nærmere bestemt det sørlige Mexico, og frukta er en viktig ingrediens i det mesoamerikanske kjøkkenet. Den spises både rå og kokt. Grønnsaken er i dag spredt til store deler av verden. De viktigste vekstområdene er Veracruz og Costa Rica. Den veracruzanske byen Orizaba kaller seg «chayotens hovedstad».

Ordet chayote kommer fra nahuatl *chayohtli*.

## Eksterne lenker
*
Sapote

**Sapote** (fra nahuatl *tzapotl*) er et begrep som omfatter flere ulike myke, spiselige frukttyper i Mexico, Mellom-Amerika og det nordlige Sør-Amerika. De fleste, men ikke alle, tilhører sapodillefamilien.

## Noen typer
* kvitsapote (*Casimiroa edulis*), rutefamilien
* svartsapote (*Diospyros nigra*), ibenholtfamilien 
* sapodilla (*Manilkara zapota*), sapodillefamilien
* gulsapote (*Pouteria caimito*), sapodillefamilien
* amarillosapote (*Pouteria campechiana*), sapodillefamilien
* storsapote (*Pouteria sapota*), sapodillefamilien

## Litteratur
*
Jock Haston

**Jock Haston** (1913–1986) var en trotskistisk politiker og generalsekretær i det revolusjonære partiet Communist Party of Great Britain (CPGB).

Haston var blant en liten gruppe medlemmer fra det kommunistiske partiet i Storbritannia som ble trukket mot trotskisme på begynnelsen av 1930-tallet og som splittet seg helt fra det kommunistiske parti i 1934. Haston meldte seg senere inn i Labour Party selv om han beholdt flere av sine kommunistiske synspunkter resten av livet.

## Referanser
Samira

**Samira** (arabisk سميرة, sanskrit समीर) er et kvinnenavn med to opprinnelser. Det er et arabisk navn som betyr «følgesvenn», og et indisk navn som betyr «vind» på sanskrit.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Samira Said (f. 1959), marokkansk sanger
* Samira Munir (1963–2005), pakistansk-norsk politiker
* Samira Jamouchi (f. 1969), norsk bildekunstner
* Samira Makhmalbaf (f. 1980), iransk filmregissør

## Annen bruk av navnet
* «Samira og Samir», roman av Siba Shakib

## Referanser


## Eksterne lenker
Fundamentalverdi (finans)

**Fundamentalverdi** er et økonomisk uttrykk for verdien av en eiendel. Den baserer seg på alle fremtidige kontantstrømmer som så diskonteres til nåtid. Andre måter å uttrykke verdien på en eiendel i finansfaget er markedsverdi og regnskapsmessig verdi.

Av historiske teorier om prisen på et gode i økonomifaget har man markedsverditeorien og arbeidsverditeorien.
Panarea

**Panarea** er den nest minste (etter Basiluzzo) av de viktigere av De eoliske øyer i Tyrrenhavet utenfor nordkysten av Sicilia i Italia. Den har et areal på bare 3,4 km². I antikken ble øyen kalt Euonymus. Den nærliggende småøyen til Basiluzzo, som administrativt hørte til Panarea, blir kalt "Hycesia". Det er arkeologiske spor som går tilbake til mykenske innbyggere, omkring 1200 f.Kr., og øyen var seinere bosatt av romere. Det bodde fremdeles folk på øyen fram til sjørøvere og andre røvere i Middelhavet gjorde det umulig å bo her etter Romerrikets fall.

Øyen er en gammel, utdødd vulkan. Det høyeste punktet på øyen er Punta del Corvo med en høyde på 421 meter over havet. Det er varme kilder nær landsbyen Punta di Peppe e Maria. Mange kommer til den vesle øyen for å dykke, og en kan til og med svømme til et skipsvrak mellom klippene ved Lisca Bianca og Bottaro.

I dag bor det ca. 280 innbyggere på øyen året rundt, men om sommeren kommer det turister hit i hopetall. 

## Eksterne lenker
* 
* panarea.com
* Den vulkanske øya Panarea

## Kilder
* Ezio Giunta, dir. (2005) «Panarea» – Estateolie 2005*The Essential Guide (English version of Tourist Guidebook), s. 100–103.
Basiluzzo

**Basiluzzo** er en ubebodd liten øy (knapt 1&nbsp;km²), og en av de åtte øyene i De eoliske øyer. Den er en del av en kjede av vulkanske øyer nord for Sicilia. I antikken ble øyen kalt Hycesia.

## Eksterne lenker
*
Nelson Merentes

**Nelson José Merentes Diaz** (født 6. mai 1954 i Caracas) er en venezuelansk økonom. Han var sentralbanksjef (*Presidente*) i Venezuelas sentralbank fra 28. april 2009, etter at daværende sentralbanksjef Gastón Parra Luzardo døde, til 21. januar 2017, da han ble bedt om å søke avskjed av president Nicolás Maduro. Merentes ble bedt om å søke avskjed bl.a. på grunn av høy inflasjon i Venezuela. 

Han er født i Caracas, og har en Ph.D. i matematikk (summa cum laude) fra Universitetet i Budapest i Ungarn i 1991. Han har vært professor ved Universidad Central de Venezuela (UCV) siden 1995, der han også har vært professoriatets representant i styret. 

Før han ble sentralbanksjef har han bl.a. vært finansminister i to perioder; fra 2001 til 2002 og 2004 til 2007. Han var også minister for vitenskap og teknologi i 2002. 

Ricardo Sanguino overtok som sentralbanksjef etter Merentes.

## Referanser


## Eksterne lenker
* Presidente Nelson José Merentez Díaz (arkivert)
1177 Gonnessia

**1177 Gonnessia** er en asteroide i det ytre av hovedbeltet. Den ble oppdaget 24. november 1930 av Louis Boyer ved Observatoire astronomique d’Alger - Bouzaréah i Alger.

## Eksterne lenker
*
1178 Irmela

**1178 Irmela** er en hovedbelteasteroide. Den ble oppdaget 13. mars 1931 av Max Wolf ved Landessternwarte Heidelberg-Königstuhl i Heidelberg.

## Eksterne lenker
*
1180 Rita

**1180 Rita** er en asteroide i det ytre av hovedbeltet. Den ble oppdaget 9. april 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Egenverdi (finans)

**Egenverdi** er et økonomisk uttrykk for verdien av en opsjon. Egenverdien til en opsjon er den positive differansen mellom prisen på den underliggende aksjen og utøvelsesprisen på opsjonen.

## Norge
Fra 1. januar 2005 ble det i Norge krav om at «aksjeverdibasert betaling skal regnskapsføres til virkelig verdi på transaksjonstidspunktet», mens de tidligere var vurdert til egenverdien. I tilfeller hvor utøvelsesdatoen er frem i tid kan en forventet egenverdi diskonteres for å beregne opsjonens fundamentalverdi.

## Referanser
1183 Jutta

**1183 Jutta** er en hovedbelteasteroide og går i bane innenfor asteroidefamilien Polana, en undergruppe av Nysa-familien. Den ble oppdaget 22. februar 1930 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Referanser


## Eksterne lenker
*
1184 Gaea

**1184 Gaea** er en hovedbelteasteroide. Den ble oppdaget 5. september 1926 av Karl Wilhelm Reinmuth ved Landessternwarte Heidelberg-Königstuhl i Heidelberg. Asteroiden er oppkalt etter Gaia, en gudinne eller guddommelig personifisering av Jorden i antikkens greske religion og mytologi.

## Eksterne lenker
*
1185 Nikko

**1185 Nikko** er en hovedbelteasteroide og går i bane innenfor asteroidefamilien Flora. Den ble oppdaget 17. november 1927 av Okuro Oikawa i Tokyo.

## Referanser


## Eksterne lenker
*
1186 Turnera

**1186 Turnera** er en hovedbelteasteroide og går i bane innenfor asteroidefamilien Eos. Den ble oppdaget 1. august 1929 av Cyril V. Jackson ved Union Observatory i Johannesburg.

## Referanser


## Eksterne lenker
*
1181 Lilith

**1181 Lilith** er en hovedbelteasteroide. Den ble oppdaget 11. februar 1927 av Benjamin Zjekhovskij ved Observatoire astronomique d’Alger - Bouzaréah i Alger. Asteroiden fikk navn etter den franske komponisten Lili Boulanger, med tilvising til Lilith fra jødisk og kristen tradisjon.

## Eksterne lenker
* 
*
1190 Pelagia

**1190 Pelagia** er en hovedbelteasteroide. Den ble oppdaget 20. september 1930 av Grigoriy N. Neujmin ved Krim-observatoriumet i Simeiz på Krimhalvøya.

## Eksterne lenker
*
1191 Alfaterna

**1191 Alfaterna** er en hovedbelteasteroide. Den ble oppdaget 11. februar 1931 av Luigi Volta ved Osservatorio Astronomico di Torino i Pino Torinese.

## Eksterne lenker
*
1192 Prisma

**1192 Prisma** er en hovedbelteasteroide. Den ble oppdaget 17. mars 1931 av Friedrich Karl Arnold Schwassmann ved Hamburger Sternwarte i Bergedorf i Hamburg.

## Eksterne lenker
*
1194 Aletta

**1194 Aletta** er en hovedbelteasteroide. Den ble oppdaget 13. mai 1931 av Cyril V. Jackson ved Union Observatory i Johannesburg, og oppkalt etter hans kone Aletta Jackson. Den er rundt 55 kilometer i diameter.

## Eksterne lenker
*